Torsti Blom

Torsti Kalevi Blom (7. syyskuuta 1924 Metsämaa – 30. toukokuuta 2000 Lahti)Kuolinilmoitus, Torsti Kalevi Blom, Etelä-Suomen Sanomat, 2000, No 170, sivu 4, julkaistu 23.6.2000 oli suomalainen vakuutusvirkailija ja kirjailija.

Blom työskenteli vakuutusalalla vakuutusyhtiö Kalevassa, Louhessa sekä Lahden Yrittäjävakuutuksessa vuosina 1948–1969. Hän jäi eläkkeelle 1969.

Blom toimi Lahden seudun invalidien puheenjohtajana vuodesta 1968 sekä Lahden kaupungin vuonna 1983 perustetun vammaistoimikunnan varapuheenjohtajana. Hän oli Lahden paikallisen kirjailijayhdistyksen Salpausselän kirjailijoiden jäsen.

Blomin esikoisromaani Kuusivaarasta koilliseen kertoo jatkosodan ajan sissiretkistä. Myös toinen romaani Hyökkäys tukikohtaan liittyy samaan aihepiiriin.

 Teoksia 
 Sokeain viesti: Lahden sokeat ry:n 30-vuotisjuhlajulkaisu ; toim. Torsti Blom ja Liisa Sipiläinen. Lahti 1973
 Sokeain viesti; toimituskunta Torsti Blom, Liisa Sipiläinen, Keijo Miettinen. Lahti 1976
 Lahti eilen, tänään, huomenna. Salpausselän rotaryklubi, Lahti 1980
 Kuusivaarasta koilliseen. FinnEpos, Espoo 1990
 novelleja kokoomateoksessa Novelleja. Salpausselän kirjailijat, Lahti 1990
 Hyökkäys tukikohtaan. FinnEpos, Espoo 1991
 Tulin pitkin Turuntietä, Hämeenlinnan härkätietä. T. Blom, Lahti 1991
 Oskari ja Hulda: pakina (äänikirja). 1993
 Kuolemantuuli korvessa: äänikirja, jatkoa kirjoihin Kuusivaarasta koilliseen ja Hyökkäys tukikohtaan.  Näkövammaisten keskusliitto, Helsinki 1994
 Ontajärveltä kaakkoon: romaani (äänikirja). T. Blom, Lahti 1995
 Rahanarvoinen ajatus: äänikirja. T. BLom, Lahti 1996
 Taksvärkkipolku: äänikirja. T. BLom, Lahti 1997

 Lähteet 
 Päijäthämäläisiä kirjailijoita: Torsti Blom 
 Torsti Blom Kirjasampo.fi:ssä

 Viitteet 

Luokka:Suomalaiset  kirjailijat
Luokka:Vuonna 1924 syntyneet
Luokka:Vuonna 2000 kuolleet